b'\n_START_ARTICLE_\nTim Hightower\n_START_SECTION_\nUniverzitetna kariera\n_START_PARAGRAPH_\nKot novinec je na Univerzi v Richmondu leta 2004 igral v vseh 11 tekmah za tamkaj\xc5\xa1njo ekipo. Kot teka\xc4\x8d je v 58-ih poskusih zbral 161 jardov, kot sprejemalec pa z 19-imi sprejemi 158 jardov. V njegovem drugem letu je igral v 13 tekmah in bil v za\xc4\x8detni postavi 9-krat. V 142-ih poskusih je zbral kar 777 jardov, 9 touchdownov, kot sprejemalec pa podobno kot prej\xc5\xa1nje leto z 21-imi sprejemi 163 jardov. Bil je tretji v svoji ekipi glede na kon\xc4\x8dni izkupi\xc4\x8dek to\xc4\x8dk; skupaj jih je zbral 54. V svojem tretjem letu je bil v za\xc4\x8detni postavi v vseh enajstih tekmah. Kot teka\xc4\x8d je v 177-ih poskusih zbral 850 jardov, kot sprejemalec pa s 34-imi sprejemi 269 jardov in 2 touchdowna. Skupaj je slednjih zbral 7 in bil izbran kot \xc4\x8dlan tretje postave konference Atlantic 10. V njegovi zadnji sezoni je poru\xc5\xa1il rekord \xc5\xa1ole s skupno 1924 jardi, 20 touchdowni in povpre\xc4\x8djem kar 137,43 jardov na tekmo po tleh. V zadnji statistiki je vodil svojo ligo in bil 6. v NCAA-ju, s \xc4\x8dimer si je zaslu\xc5\xbeil izbor na prvo ekipo konference Colonial Athletic Association.\n_START_SECTION_\nNabor lige NFL leta 2008\n_START_PARAGRAPH_\nKljub temu, da ni bil povabljen na NFL Draft Combine tistega leta, se je dobro odrezal na t. i. pro dayu svoje \xc5\xa1ole. S tem so ga nekateri skavti ozna\xc4\x8dili kot mo\xc5\xbeno presene\xc4\x8denje iz malih \xc5\xa1ol. V primerjavi z najbolj\xc5\xa1imi na naboru naj bi mu manjkala hitrost.Izbran je bil v petem krogu s strani ekipe Arizona Cardinals s skupno 149. izborom.\n_START_SECTION_\nArizona Cardinals\n_START_PARAGRAPH_\nV svojem prvem letu je Hightower zbral 399 jardov. Takrat je postal prvi novinec Cardinalsov s touchdownom v njegovih prvih dveh tekmah. Skupno je zbral 10 touchdownov ter \xc5\xa1e 3 v kon\xc4\x8dnici, prav tako rekord Cardinalsov. V klju\xc4\x8dnih trenutnih kon\xc4\x8dnice, to\xc4\x8dneje tekmi za naslov konference NFC, je dosegel klju\xc4\x8dni touchdown za zmago svoje ekipe v njihovem zadnjem poskusu in jih tako pripeljal do nastopa v Superbowlu. Leta 2009 je v enakem \xc5\xa1tevilom poskusom kot prej\xc5\xa1nje leto (143) izbolj\xc5\xa1al prej\xc5\xa1njih 399 na 598 jardov, iz prej\xc5\xa1njih 2,8 jarda na poskus na 4,2 jarda na poskus. Hightower je sezono za\xc4\x8del odli\xc4\x8dno z 80-jardnim touchdownom po tleh na tekmi proti ekipi Atlanta Falcons. Nato se je v tekmi proti ekipi Seattle Seahawks po\xc5\xa1kodoval in ni mogel sodelovati v naslednji tekmi. V sezoni 2010/2011 je v 153 poskusih zbral 736 jardov, \xc5\xa1e izbolj\xc5\xa1al svoje jarde na poskus na 4,8 in dosegel 5 touchdownov.\n_START_SECTION_\nWashington Redskins\n_START_PARAGRAPH_\nHightower je bil 31. julija 2011 udele\xc5\xbeen v menjavi, kjer ga je njegova ekipa Arizona Cardinals poslala v Washington k Redskinsom za Vonnieja Hollidaya in izbor v 6.krogu nabora leta 2012. Po tem, ko je bil v za\xc4\x8detni postavi v petih od prvih \xc5\xa1estih tekem svoje nove ekipe in pri tem zbral v 84 poskusih zbral 321 jardov in 2 touchdowna, je po po\xc5\xa1kodbi sprednje kri\xc5\xbene vezi izpustil preostanek sezone. 13. maja 2012 je z ekipo Washington Redskins sklenil enoletno pogodbo.'